**Erasmus+ KA1 mobilitási projektek – 2024**

**Egyéni beszámoló - diákok**

A résztvevő adatai

|  |  |
| --- | --- |
| Név | Ambrus Zalán |
| Évfolyam | 10. |
| Intézmény | Csongrádi Batsányi János Gimnázium és Kollégim |

A projekt adatai:

|  |  |
| --- | --- |
| Hivatkozási szám (projektkód): | 2024-1-HU01-KA121-SCH-000207568 |

A mobilitás adatai

|  |  |
| --- | --- |
| Mobilitás típusa  (nem helyes törlendő) | * csoportos diák mobilitás |
| Fogadó intézmény neve | Comunidad del Colegio Nava La Salle |
| Fogadó ország | Tenerife, Spanyolország |
| Munkanyelv | angol, spanyol |
| Mobilitás időtartama | 2024.nov. 5-től 2024. nov. 12-ig  6 nap munkanapok száma  2 utazási napok száma (az első utazási napon 12:00-től tanulási program az iskolában) |

Kérdések a mobilitás előtt:

**A résztvevő feladatai a mobilitás előtt**

(Kérjük, röviden mutasd be, hogyan készültél/készülsz fel a mobilitásra.)

|  |
| --- |
| Mikor megtudtam, hogy ebben a mobilitásban veszek részt, akkor nagyon örültem, és máris elkezdtünk készülni rá. Az Erasmus hét alatt egy online video chat keretein belül láthattuk elsőre a spanyol diákokat. A video chat után tudomást szereztünk arról, hogy ki lesz a partner diákunk, és családja. Ezután egy szülői értekezleten megtudtuk a mobilitás pontos részleteit, programjait, láthattuk az iskolát. Felvettem a kapcsolatot a diákkal, próbáltuk egymás személyiségét megismerni. Az utazás előtt pár nappal olyan ajándékokat vásároltunk, ami tükrözi a magyar kultúrát. |

**Az elvárt tanulási eredmények meghatározása a mobilitás tervezési szakaszában (pályázat)**

Mit szeretnél tanulni, megtapasztalni, elsajátítani a mobilitás során? (Több célkitűzést is felsorolhatsz.)

|  |
| --- |
| Más országok kultúráját megismerni, kapcsolatok és barátokat szerezni. Segíteni a környezetünk. Angol nyelvtudásomon fejleszteni. |

Kérdések a mobilitás után:

**A tanulási eredmények értékelése a mobilitás után**

|  |  |
| --- | --- |
| Mit tanultál, tapasztaltál, sajátítottál el a mobilitás alatt? Miben fejlődtél? | Fejlődött az angol nyelvtudásom, a biológia és a földrajztudásom is gyarapodott. Megismertem a Kanári-Szigetek kultúráját, gazdaságát és mindennapi életükbe betekintést nyerhettem. |
| Mennyire teljesültek az előzőleg meghatározott célkitűzéseid? | Teljes mértékben teljesültek. |
| Tanultál olyat, amire előre nem számítottál? Mi volt az? | Az ott élők gazdasági helyzetéről, tanultam a mariposa pillangóról. |

**Hogyan alkalmazhatóak a tanultak a mindennapi tanulásban?**

|  |  |
| --- | --- |
| Mire tudod használni a tanultakat? | Más országokban angol nyelven való kommunikálásra, környezetvédelemre. |
| Kivel osztottad meg az új ismereteket? | Családommal, osztálytársaimmal, barátaimmal |
| A tapasztalatok milyen előnyt jelentenek számodra a hazai tanulmányaid során? | A felsőfokú nyelvvizsgára való felkészülésemhez nagy löketet adott. |
| Milyen új ismeretekre tettél szert a fogadó intézmény országának, veled együtt tanuló diákok országának oktatási rendszeréről, kultúrájáról? | Az iskolában 9 órakor kezdődik náluk a tanítás, népviselet a magyarhoz hasonló, megismertem a tradicionális ételeket. Főzéshez legtöbbször csak olíva olajat használnak. Az iskolának saját kertje van, amit a gyerekek gondoznak, majd a termést pedig eladják a gyerekek szüleinek. |

A mobilitás programja:

Kérjük, részletezd a mobilitás alatt megvalósított tanulással kapcsolatos tevékenységeket. (Például: órarend, részletes program napi bontásban, szabadidős tevékenységek) Csoportos mobilitásnál: Milyen témájú projekten dolgoztatok együtt? Milyen közös feladatokat oldottatok meg a másik ország tanulóival?

|  |
| --- |
| Kedd: 2:30 kor indultunk Csongrádról transzferrel a Budapesti Repülőtérre. A gépünk 7:15 kor szállt fel, 12:15 körül landoltunk Tenerifén, ahonnan egy órára volt az iskola, ezt az utat transzferrel tettük meg. Az iskolába odaérve a spanyol diákok vártak minket az iskola udvarán. Egy Erasmus terembe vezettek minket, ahol tradicionális spanyol/Kanári-Szigeteki ételeket kóstolhattunk. Utána pedig a diákok körbe vezettek minket az iskola körül. A körbevezetés után megismertük a tradicionális öltözködést, és mi is beköltözhettünk, táncoltunk is. Délután pedig a hazavittek, majd estefelé pedig elmentünk a La Laguna nevű városba sétálni.  Szerda: A napot az iskolába kezdtük 8 órakor, ahol táskát díszítettünk, amire végül mindenki aláírásokat gyűjtött. Ezután pedig elmentünk a La Laguna nevű város piacára, itt vettünk friss gyümölcsöket, amit a nap folyamán meg is ettünk. A nap utolsó programja az iskola saját kertjének gondozása. Délután Santa Cruzba mentünk a plázába, ahol vásároltunk és beszélgettünk,  Csütörtök: 8 órakor az iskolába kezdtük a napot, ahol meglepetésként mariposa pillangókat foghattunk a kezünkbe.9 órakor a Teidére indultunk busszal. Az erdőben megálltunk egy kilátónál, itt fotókat készítettünk. Innen a Teide múzeumba mentünk, ahol tízóraiztunk, megismerhettük a vulkán kőzeteit, tudnivalóit egy kisfilm keretében. Ezután pedig felmentünk 2800 méter magasra a Teidére. Itt videót készítettünk a fenntarthatóságról. 17.00 kor értünk vissza az iskolából. Az estét La Lagunába töltöttük ajándék vásárlással, beszélgetéssel.  Péntek: A napot ismét az iskolába kezdtük, illóolajokról tanultunk és azok jótékony hatásairól. Az olajokat fel kellett ismernünk. Ezt követően kesztyűt és szemeteszsákot kaptunk. Egy múzeumba mentünk, ami Tenerife történetét mutatja be, útközbe pedig szemetet szedtünk. Mielőtt bementünk volna a múzeumba tízóraiztunk. A múzeum teli volt érdekes dolgokkal, megismerhettük régen, hogy képzelték el a kanári szigeteket. A múzeum után pedig egy kincskeresésen vettünk részt, amivel megismertük a várost. Visszamentünk az iskolába és együtt sportoltunk. Délután Santa Cruzba mentünk a plázába, ott vacsoráztunk.  Szombat: A Siam Parkba látogattunk, ez egy csúszdapark. Óriási élmény volt, fürödtünk beszélgettünk. Majdnem minden csúszdán sikerült lecsúsznom.  Voltak 4 személyes csúszdák, amiket nagyon élveztem. Itt is csináltunk egy rövid videót arról, hogyan ne legyél rossz turista. Az egész napot itt töltöttük. Este már csak a családdal vacsoráztam, beszélgettünk.  Vasárnap: Ezen a napon a családok is bekapcsolódtak a programba. A feladat egy e-magazin készítése volt ökotudatos szemmel. A családdal, és még 2 családdal együtt elmentünk az óceán partra fürdeni, úszni, evezni. Délben pedig hazamentünk, hogy előkészülődjünk a BBQ délutánra. Itt különleges spanyol ételeket készítettek nekünk. Evés után videójátékokkal játszottunk, majd estefelé elmentünk a sziget nyugati oldalára. Ott végig néztük a nagy hullámok mellett a naplementét, este pedig belementünk egy olyan medencébe, ahova becsapódnak az óceán hullámai. Vacsorára pizzát ettünk miközben videójátékokkal játszottunk.  Hétfő: A napot az iskolában kezdtük, ahol posztereket készítettünk minden napról. Utána pedig egy podcast videót forgattunk. Délután elmentünk az óceánpart feletti kilátóhoz, utána pedig megnézhettem egy feketehomokos tengerpartot. Ezek után még lementünk a partra fürödni, majd a városba vacsoráztunk, ahova busszal mentünk. Este összepakoltam a bőröndömbe.  Kedd: Reggel elbúcsúztam a családtól, majd az iskolába mentünk, ahol elbúcsúztunk mindenkitől, majd busszal a reptérre vittek minket. A repülő 12.15 körül szállt fel, és 18: 40 kor szálltunk le. A reptérről transzferre mentünk hazáig, 22 órakor értünk Csongrádra. |

Dátum:2024. 11. 16 Ambrus Zalán

résztvevő aláírása